13.05 DRUŠTVO

Zadatak: Pročitaj i prepiši u bilježnicu

**Biljni i životinjski svijet**

U Međimurju ima mnogo **livada**.

Kose se više puta godišnje, a ta sušena trava (sijeno) služi za prehranu goveda u zimskim danima.

**Biljke na livadama** – trava, djeteline, kamilica, ivančica, maslačak, stolisnik

**Životinje na livadama** – leptir, zec, fazan, jež, poljska ševa, kos

Od **grmolikog bilja na livadama** rastu divlja ruža, bazga, kupina

Od plodova i cvjetova tog bilja pravi se čaj, sokovi, džem i pekmez

U **međimurskim šumama** raste različito drveće.

U Gornjem Međimurju rastu bukva, jela, smreka, bor

U Donjem Međimurju rastu hrast, grab, topola, vrba

U šumi možemo čuti glasanje ptica: kukavice, sove, djetlića

**Životinje u šumi** – zec, srna, lisica, divlja svinja

**Međimurje obiluje vodama** – jezerima, barama, močvarama, potocima i rijekama

Uz vodu u plićacima rastu mnoge vrste **drveća i grmolikih biljaka** – trska, žuta perunika, vrba, lokvanj, rogoz

U vodi žive i različite **životinje** – ribe (šaran, štuka, som, klen), žabe, vidre, ptice (čaplje, rode, patke, labudovi)

Zadatak: Na internetu pokušaj pronaći navedene biljke i životinje da vidiš kako izgledaju i da ih možeš prepoznati kad ih vidiš negdje